**projektas**

**reg. Nr. T-261**

**2.6. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS KONTROLĖS IR AUDITO TARNYBOS VADOVO TARNYBINĖS VEIKLOS VERTINIMO KOMISIJOS SUDARYMO**

2019 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 5 dalimi, 16 straipsnio 2 dalies 6 punktu, 18 straipsnio 1 dalimi, Lietuvos Respublikos valstybės tarnybos įstatymo 27 straipsnio 13, 14 dalimis, Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2018 m. gruodžio 12 d. nutarimo Nr. 1295 redakcija), 33, 35 ir 36 punktais, atsižvelgdama į Pasvalio rajono savivaldybės mero 2019 m. gruodžio 5 d. potvarkį Nr. MV-105 „Dėl komisijos pirmininko kandidatūros teikimo“, Pasvalio rajono savivaldybės taryba nusprendžia:

1. Sudaryti Pasvalio rajono savivaldybės kontrolės ir audito tarnybos vadovo tarnybinės veiklos vertinimo komisiją (toliau – Vertinimo komisija):
   1. Eugenijus Lunskis, Panevėžio rajono savivaldybės administracijos direktorius – Vertinimo komisijos pirmininkas;
   2. Tomas Jukna, Panevėžio miesto savivaldybės administracijos direktorius –Vertinimo komisijos narys;
   3. Ilona Gelažnikienė, Pakruojo rajono savivaldybės administracijos direktorė – Vertinimo komisijos narė;
   4. Laima Skeirytė, Panevėžio miesto savivaldybės kontrolierė – Vertinimo komisijos narė;
   5. Žaneta Eriksonienė, Biržų rajono savivaldybės kontrolierė – Vertinimo komisijos narė.
2. Pavesti Vertinimo komisijos narei Laimai Skeirytei atlikti Vertinimo komisijos pirmininko funkcijas, dėl svarbių priežasčių Vertinimo komisijos pirmininkui negalint dalyvauti Vertinimo komisijos posėdyje.
3. Paskirti Vertinimo komisijos sekretore Pasvalio rajono savivaldybės administracijos Juridinio ir personalo skyriaus vyriausiąją specialistę Virginiją Gesevičienę.
4. Nustatyti, kad Vertinimo komisijos darbe šios komisijos nario teisėmis:
   1. dalyvauja Valstybės tarnybos departamento prie Lietuvos Respublikos vidaus reikalų ministerijos atstovas (pakviestas arba savo iniciatyva);
   2. gali dalyvauti pakviesti Lietuvos Respublikos valstybės kontrolės ir (ar) Lietuvos Respublikos finansų ministerijos, savivaldybių kontrolieriams atstovaujančių organizacijų atstovai.
5. Pripažinti netekusiu galios Pasvalio rajono savivaldybės tarybos 2019 m. vasario 20 d. sprendimą Nr. T1-11 „Dėl Pasvalio rajono savivaldybės kontrolieriaus tarnybinės veiklos vertinimo komisijos sudarymo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Juridinio ir personalo skyriaus vyr.specialistė

V.Gesevičienė

2019-12-04 Suderinta DVS Nr. RTS-281

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS KONTROLĖS IR AUDITO TARNYBOS VADOVO TARNYBINĖS VEIKLOS VERTINIMO KOMISIJOS SUDARYMO**

**2019-12-04**

Pasvalys

**1. Problemos esmė**

Lietuvos Respublikos vietos savivaldos įstatymo 15 straipsnio 5 dalyje nustatyta, kad Savivaldybės taryba sudaro nuolatines komisijas savo kadencijos laikotarpiui. Lietuvos Respublikos valstybės tarnybos įstatymo 27 straipsnio 13 dalyje nustatyta, jog savivaldybės įstaigose sudaromos vertinimo komisijos, kurios į pareigas priimančio asmens prašymu arba valstybės tarnautojo, nesutinkančio su tiesioginio vadovo tarnybinės veiklos vertinimu, kreipimusi, teikia į pareigas priimančiam asmeniui išvadą dėl valstybės tarnautojų veiklos vertinimo.

Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2018 m. gruodžio 12 d. nutarimo Nr. 1295 redakcija) (toliau – Aprašas), 35 punkte nurodyta, kad komisija sudaroma iš ne mažiau kaip 5 valstybės tarnautojų, einančių pareigas toje pačioje įstaigoje, kaip ir valstybės tarnautojas, kurio tarnybinė veikla yra vertinama. Šiuo atveju, būtų vertinamas įstaigos vadovas, todėl jo veiklą vertinanti komisija sudaroma iš skirtingų įstaigų ne žemesnės nei įstaigos vadovo, kurio tarnybinė veikla vertinama, pareigybių grupės valstybės tarnautojų.

Vyriausybės įgaliotos įstaigos atstovas į pareigas priimančio asmens arba valstybės tarnautojo prašymu gali būti kviečiamas arba savo iniciatyva dalyvauti valstybės ar savivaldybės institucijos ar įstaigos vertinimo komisijos darbe šios komisijos nario teisėmis (Įstatymo 27 str. 14 d.). Savivaldybių įstaigų, kurių nepriklausomumas joms atliekant įstatymų nustatytas funkcijas ir priimant sprendimus turi būti užtikrintas vadovaujantis nacionalinės teisės aktais, vadovai, kurių tarnybinė veikla yra vertinama, juos į pareigas priimantys asmenys ar vertinimo komisija gali kviesti vertinimo komisijos darbe šios komisijos nario teisėmis dalyvauti Lietuvos Respublikos valstybės kontrolės ir (ar) Lietuvos Respublikos finansų ministerijos atstovą, savivaldybių kontrolieriams atstovaujančių organizacijų atstovą (Aprašo 35 p.). Teisės akte dėl vertinimo komisijos sudarymo nurodomi vertinimo komisijos pirmininkas ir kiti jos nariai, taip pat vertinimo komisijos narys, kuriam pavedama atlikti vertinimo komisijos pirmininko funkcijas, vertinimo komisijos pirmininkui dėl svarbių priežasčių negalint dalyvauti vertinimo komisijos posėdyje. Vertinimo komisijos sekretorius nėra vertinimo komisijos narys (Aprašo 36 p.).

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į tai, kas išdėstyta, siūloma naujos Pasvalio rajono savivaldybės tarybos kadencijos laikotarpiui sudaryti Pasvalio rajono savivaldybės kontrolės ir audito tarnybos vadovo tarnybinės veiklos vertinimo komisiją.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Juridinio ir personalo skyriaus vyr.specialistė Virginija Gesevičienė